Sonde met die Honde - Piet - Sandvelder
Die bakkie het onder die groot seringboom gestop, en Piet het met moeite afgeklim. Onder op die grond het hy heen en weer gekyk. Watter boomstam was nou die naaste gewees?
Ongelukkig kies hy toe 'n klein ou boompie drie tree van hom af, en nie die dik seringstam op vyf tree nie. Dit was 1995 se droogte gewees, en ons het waterbeperkings gehad. Alles het gesmag na 'n nattigheidjie.
Piet het sy been gelig en met 'n dik straal die dorstige boompie sopnat gepiepie. Ek weet nie of dit die verhoogde uriensuur was of dalk al die antibiotika nie, maar die boompie se blare het drie dae later verdroog en toe het die hele boom gevrek. Piet het dit darem gemaak.